**Dôvodová správa**

**Všeobecná časť**

Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov sa predkladá ako návrh skupiny poslancov NRSR.

V Čl. I. sa navrhuje rozšíriť prechodné ustanovenia zákona o nový § 293fr, ktorého ustanovenia zabezpečia mimoriadnu jednorazovú valorizáciu dôchodkových dávok vyplácaných k 1. januáru 2022 a priznaných v roku 2022 do nadobudnutia účinnosti tohto zákona.

Výška valorizácie vychádza z výšky tzv. dôchodcovskej inflácie oznámenej Štatistickým úradom SR za obdobie 2. polroka 2021.

Návrh predpokladá valorizáciu dôchodkových dávok súhrnne o 4,6% berúc do úvahu realizovanú valorizáciu k 1. januáru 2022.

Po niekoľkých rokoch návrh predpokladá aj valorizáciu súm minimálneho dôchodku určených podľa prílohy č. 4a zákona.

Návrh zákona takto reaguje na mimoriadny a nepredpokladaný nárast spotrebiteľských cien domácností dôchodcov.

Dôvodom je dôchodcovská inflácia, ktorá v januári dosiahla 9,1%, pričom bežná inflácia 8,5% čo je najviac za posledných 19 rokov. Seniori si pritom od januára polepšili iba o 1,3%.

Dôchodcovská inflácia vo výške 9,1% je pre väčšinu seniorov neúnosná. Návrh vychádza z tzv. dôchodcovskej inflácie za 2. polrok 2021, čiže nie je v žiadnom rozpore s aktuálnou dikciou § 82 zákona, ktorý pre budúci rok zohľadní infláciu za iné obdobie (1. polrok 2022). Poberatelia dôchodkových dávok sa však ocitli v mimoriadnej situácii práve teraz. Návrh pritom berie do úvahy aj opatrenia, prijaté vo vzťahu k penzistom v incýh krajinách Európy.

Návrh nezabúda ani na 13% seniorov, ktorí majú „zastropované“ minimálne dôchodky do roku 2030 a navrhuje aj valorizáciu súm minimálnej penzie.

**Osobitná časť**

**K čl. I**

Prechodné ustanovenie v navrhovanom § 293fr zvyšuje dôchodkového dávky vyplácané k 1. januáru 2022 a priznané po tomto dni o dodatočných 3,3% nad rámec zvýšenia podľa § 82. O 4,6% sa zvyšujú sumy minimálnych dôchodkov určené v prílohe č. 4a.

**K čl. II**

Účinnosť zákona sa navrhuje od 1.5.2022.

**DOLOŽKA ZLUČITEĽNOSTI**

**návrhu zákona** **s právom Európskej únie**

**1. Navrhovateľ zákona:** skupina poslancov Národnej rady Slovenskej republiky

**2. Názov návrhu zákona**: Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov.

**3. Predmet návrhu zákona:**

1. nie je upravený v primárnom práve Európskej únie,
2. nie je upravený v sekundárnom práve Európskej únie,
3. nie je obsiahnutý v judikatúre Súdneho dvora Európskej únie.

**Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.**

**Doložka**

**vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov

**Termín začatia a ukončenia PPK:** *bezpredmetné*

**A.2. Vplyvy:**

|  |  |  |  |
| --- | --- | --- | --- |
|  |  Pozitívne  |  Žiadne  |  Negatívne  |
| 1. Vplyvy na rozpočet verejnej správy |  |  | x |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy | X |  |  |
| – vplyvy na hospodárenie obyvateľstva, | X |  |  |
| – sociálnu exklúziu, | x |  |  |
| – rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

*bezpredmetné*

**A.4. Alternatívne riešenia**

*bezpredmetné*

**A.5. Stanovisko gestorov**

*Návrh zákona bol zaslaný na vyjadrenie Ministerstvu financií SR.*